
GHEORGHE CIUHANDU

REFERAT
privind aprobarea participării Municipiului Timişoara la 

proiectul european URBACT „MILE – Gestionarea situaţiilor de emigrare şi integrare a persoanelor la nivel local în oraşe şi regiuni” şi alocarea sumei de 8.200 euro în vederea participării la proiect
Municipiul Timişoara a fost selectat de către Secretariatul Programului URBACT - autoritatea competentă desemnată de Comisia Europeană să gestioneze Programul URBACT la nivel european - să participe la proiectul pilot european URBACT II „MILE – Managing migration and integration at local level – cities and regions” (Gestionarea situaţiilor de emigrare şi integrare a persoanelor la nivel local, în oraşe şi regiuni).

Proiectul „MILE” este un proiect pilot european în domeniul politicii emigraţionale locale, care vizeazã oraşele capitalã şi oraşele mari şi care oferă cadrul necesar analizãrii metodelor de succes privind gestionarea cazurilor de emigrare şi integrarea persoanelor în oraşele şi regiunile Uniunii Europene. 
Una dintre condiţiile esenţiale pentru implementarea proiectului este participarea unui partener care provine din statele recent integrate în Uniunea Europeană. Municipiul Timişoara  este singurul astfel de partener din proiect, iar neparticiparea sa ar duce la blocarea proiectului. În acest sens, Municipiul Timişoara a fost atenţionat de către reprezentanţii Uniunii Europene că în cazul neparticipării la proiectul mai sus menţionat nu va mai fi eligibil pentru alte proiecte finanţate în cadrul aceluiaşi program.
Proiectul "MILE este finanţat în cadrul programului european URBACT şi asigură cadrul necesar pentru elaborarea unor planuri de acţiune locale şi identificarea surselor de finanţare adecvate implementării ulterioare a unor proiecte finanţabile din Fondurile Structurale în contextul Programelor Operaţionale Regionale aferente perioadei de programare 2007-2013.
În prima fază a proiectului, care s-a derulat în perioada aprilie – octombrie 2007, Municipiul Timişoara nu a contribuit cu fonduri la proiect, însă a beneficiat de 7.500 euro, finanţaţi în cadrul programului URBACT I 2002-2006. 
În prima fază a proiectului s-a realizat un studiu privind situaţia emigraţiei şi imigraţiei în oraşele participante la proiect şi acţiunile deja întreprinse de către acestea în vederea integrării persoanelor şi s-a finalizat cu identificarea  şi definirea problemelor specifice fiecărui oraş.

În faza a II-a a proiectului, care se derulează în perioada noiembrie 2007 – mai 2009, Municipiul Timişoara  va beneficia de 32.000 euro, finanţaţi din Fondul European de Dezvoltare Regională prin programul URBACT II 2007-2013, iar contribuţia financiară solicitată Municipiului Timişoara pentru realizarea acţiunilor prevăzute în proiect este de 8.000 euro.
Faza a II-a a proiectului va consta în crearea unor grupuri de lucru locale, care vor lucra pe mai multe teme stabilite în cadrul proiectului şi care vor avea ca sarcină găsirea de soluţii pentru rezolvarea problemelor specifice identificate pentru fiecare oraş şi se va finaliza cu elaborarea unor planuri de acţiune locale şi identificarea surselor de finanţare adecvate implementării acestora.
Având în vedere cele mai sus menţionate, propunem aprobarea participării Municipiului Timişoara la proiectul pilot european URBACT „MILE – Gestionarea situaţiilor de emigrare şi integrare a persoanelor la nivel local în oraşe şi regiuni” şi alocarea din bugetul local a sumei de 8.200 euro pentru acoperirea cheltuielilor de participare la proiect şi a comisioanelor necesare transferului bancar.
Anexăm la prezenta solicitare:

· Proiectul Pilot MILE;

· Ghidul Proiectului Pilot MILE;

· bugetul proiectului;
· scrisoarea de informare a oraşului Veneţia privind valoarea contribuţiei financiare;

